Aulus Gratius Avitus
Aulus Gratius Avitus est philologus Latinus Caesaraugustae in Hispania anno 1968 natus. Londinii, quo anno 1992 se contulit, condidit Circulum Latinum Londiniensem. Auctor fuit etiam Societatis Circulorum Latinorum. Innotuit propter vivae linguae Latinae institutionem in Academia Thules primum atque exinde in Schola Latina Europaea & Universali. Promovit quoque usum vivum linguae Latinae in Schola Aestiva annorum 2005 et 2017 illius Association for Latin Teaching, Latinamque habuit orationem de lingua Latina per rete docenda anno 2006 in XI Congressu Internationali Academiae Latinitati Fovendae. Linguam Latinam methodo communicativa docuit quoque pro UCL Living Languages Society ab anno 2017, exinde etiam linguam Graecam ab anno 2019, et linguam Accadicam (Babylonicam) ab anno 2021.